
ДО

ОБЩИНСКИ СЪВЕТ

БУРГАС

ДОКЛАДНА ЗАПИСКА
ОТ ИНЖ. ЧАНКА КОРАЛСКА – ЗАМЕСТНИК - КМЕТ „СТРОИТЕЛСТВО, ИНВЕСТИЦИИ И РЕГИОНАЛНО РАЗВИТИЕ“, ОБЩИНА БУРГАС

ОТНОСНО: Даване на съгласие за кандидатстване с проектно предложение във връзка с обявяването на процедура „Развитие на социалното предприемачество” по Приоритетна ос 2 „Намаляване на бедността и насърчаване на социалното включване” на ОПРЧР 2014-2020  
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Министерството на труда и социалната политика чрез Главна дирекция „Европейски фондове, международни програми и проекти” предоставя възможност на бенефициенти да подават проектни предложения по Приоритетна ос 2: Намаляване на бедността и насърчаване на социалното включване, Инвестиционен приоритет 4 „Насърчаване на социалното предприемачество и на професионалната интеграция в социалните предприятия и насърчаване на социалната и солидарната икономика с цел улесняване на достъпа до заетост” посредством процедура на подбор на проекти с един краен срок за кандидатстване BG05M9OP001-2.006 „Развитие на социалното предприемачество“. 

 Община Бургас ще кандидатства с проектно предложение с наименование „Създаване на социално предприятие за озеленяване и благоустройство "Зелени асистенти" в Община Бургас.

Основна цел на проекта е да улесни достъпа до заетост и да осигури подкрепа за социално включване на уязвими групи чрез създаване на подходящи условия за тяхната професионално интеграция в сферата на социалната икономика. 

Проектът предвижда създаване на социално предприятие, което ще осигури субсидирана заетост за период до 12 месеца на до 20 лица от уязвими групи за осъществяване на дейности по озеленяване и благоустрояване на територията на община Бургас. Представители на целевата група ще преминат обучение по професионално направление „Градинарство /паркове и градини/”. За новонаети леца ще бъде осигурен наставник от работодателя.

 Партньор на Община Бургас по проекта ще бъде Професионалната гимназия по строителство, архитектура и геодезия „Кольо Фичето“ – Бургас, която ще има ангажимент за провеждане на обученията.
В рамките на проекта ще бъде доставено оборудване съобразено със спецификата на работа на социалното предприятие, както и ще бъдат извършени ремонтни работи на помещения определени за складове и съблекални в следните населени места: с. Извор, кв. Черно море, с. Брястовец, с. Изворище, с. Миролюбово, кв. Долно Езерово, с. Братово.

Съгласно условията за кандидатстване е необходимо Община Бургас да предостави помещение за целите на управлението и изпълнението на проекта, като се предвижда това да бъде стая 35, етаж 3, ул. Шейново №24, гр.Бургас


С изпълнение на проекта ще се даде възможност на неактивни или безработни лица да получат нужното професионално образование, подходяща работна заетост и натрупат професионален опит, които са основна предпоставка за успешна дългосрочна реализация на трудовия пазар и пълноправно участие в обществения живот.

Минимален размер на безвъзмездната финансова помощ за един проект по гореописаната процедура е 50 000 лева, а максималният 391 166 лева. 

Финансирането на проекта е 100% безвъзмездна финансова помощ, а срокът за изпълнение на дейностите по проекта според условията за кандидатстване е 31.12.2018г. 

На основание чл.21, ал.1, т.8 от Закона за местното самоуправление и местната администрация, предлагам Общински съвет Бургас да вземе следните:

РЕШЕНИЯ:
1.Дава съгласие Община Бургас да кандидатства по Оперативна програма „Развитие на човешките ресурси“ 2014-2020, Процедура BG05M9OP001- 2.006 „РАЗВИТИЕ НА СОЦИАЛНОТО ПРЕДПРИЕМАЧЕСТВО” с проект „Създаване на социално предприятие за озеленяване и благоустройство "Зелени асистенти" в Община Бургас
2. Одобрява споразумение за общинско сътрудничество, с Професионалната гимназия по строителство, архитектура и геодезия „Кольо Фичето“ – Бургас партньор по проекта, съгл. чл. 59 и сл. от ЗМСМА
3. Дава съгласие за предоставяне на помещение, находящо се на ул. Шейново 24, ет. 3, гр. Бургас за срока на изпълнение на проекта и за срок до одобряване на окончателния доклад по проекта

3.Възлага на Кмета на Община Бургас осъществяването на всички дейности, необходими за правилното и законосъобразно изпълнение на решението.

Приложение: Проект на споразумение за партньорство

